เรื่องร้องเรียน: ร้านค้านำรถจักรยานจอดบนถนนหน้าร้านตนเอง ไม่สามารถจอดรถได้สะดวก
การดำเนินการของเจ้าหน้าที่: สำนักงานเขตบางนาได้มอบหมายฝ่ายเทศกิจจัดเจ้าหน้าที่ตรวจสอบกรณี ร้านค้าบริเวณ ถนนสรรพาวุธ แขวงบางนาใต้ นำรถจักรยานจอดกีดขวางบนถนนหน้าร้านค้าตนเอง ขอเรียนให้ทราบว่า กรณีดังกล่าวได้จัดเจ้าหน้าที่ชุดสายตรวจ ตรวจสอบพบการนำจักรยานจอดกีดขวางบนถนนหน้าร้านค้าของตนเองเพื่อกั้นบุคคลอื่นจอดรถ ได้ประชาสัมพันธ์ห้ามตั้งวางสิ่งของต่างๆกีดขวางทางสัญจรซึ่งอาจทำให้เกิดอันตรายกับประชาชนที่ใช้เส้นทางและได้แก้ไขจัดเก็บเคลื่อนย้ายออกพ้นแนวถนนตามที่ได้รับแจ้งเรียบร้อย ทั้งนี้ จะจัดเจ้าหน้าที่ติดตามตรวจสอบอย่างต่อเนื่องหากพบการฝ่าฝืนจะดำเนินการตามกฎหมายเพื่อความเป็นระเบียบเรียบร้อยต้องขออภัยในความไม่สะดวกและขอขอบคุณผู้แจ้งที่ได้นำเสนอข้อมูลมาทางสำนักงานเขตบางนา
ความเห็นของผู้แจ้ง: เยี่ยมมากค่ะ กดไลค์รัวๆ
พื้นที่: แขวงบางนาใต้ เขตบางนา กรุงเทพมหานคร